CELEX: 32008R0565
Language: hr
Date: 2008-06-18 00:00:00
Title: Uredba Komisije (EZ) br. 565/2008 od 18. lipnja 2008. o izmjeni Uredbe (EZ) br. 1881/2006 o utvrđivanju najvećih dopuštenih količina određenih kontaminanata u hrani u pogledu utvrđivanja najvećih dopuštenih količina za dioksine i PCB-e u ribljoj jetri  Tekst značajan za EGP

13/Sv. 038
            
            
               HR
            
            
               Službeni list Europske unije
            
            
               190
            
         32008R0565
   
               L 160/20
            
            
               SLUŽBENI LIST EUROPSKE UNIJE
            
            
               18.06.2008.
            
         
      UREDBA KOMISIJE (EZ) br. 565/2008
   od 18. lipnja 2008.
   o izmjeni Uredbe (EZ) br. 1881/2006 o utvrđivanju najvećih dopuštenih količina određenih kontaminanata u hrani u pogledu utvrđivanja najvećih dopuštenih količina za dioksine i PCB-e u ribljoj jetri
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontaminante u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 1881/2006 (2) utvrđuju se najveće dopuštene količine za određene kontaminante u hrani.
            
         
               (2)
            
            
               Najveće dopuštene količine treba utvrditi na strogoj razini koja se može postići primjenom dobrih praksi i uzimajući u obzir rizik povezan s potrošnjom hrane.
            
         
               (3)
            
            
               Od 2006. nađene su vrlo velike razine dioksina i dioksinima sličnih polikloriranih bifenila u konzerviranoj ribljoj jetri i o njima je izviješteno putem sustava brzog uzbunjivanja za hranu i hranu za životinje (RASFF). Najveće dopuštene količine nisu utvrđene za riblju jetru i prerađene proizvode od riblje jetre. S ciljem zaštite javnog zdravlja, nadležna su tijela zabranila stavljanje na tržište tih proizvoda jer se smatralo da su neprikladni za uporabu.
            
         
               (4)
            
            
               Primjereno je utvrditi najveće dopuštene količine na razini Zajednice za zbroj dioksina i dioksinima sličnih polikloriranih bifenila u ribljoj jetri i prerađenim proizvodima od riblje jetre radi zaštite javnog zdravlja i osiguranja jedinstvenog pristupa na unutarnjem tržištu.
            
         
               (5)
            
            
               Uzimajući u obzir specifičan postupak konzerviranja riblje jetre, najveće dopuštene količine utvrđene za svježu riblju jetru trebaju se također primjenjivati na prerađenu riblju jetru.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   1.   U odjeljku 5. (Dioksini i PCB-i) Priloga Uredbi (EZ) br. 1881/2006, dodaje se sljedeća točka:
   
      
                   
               
               
                   
               
               
                  Najveće dopuštene količine
               
            
                  Zbroj dioksina
                  (WHO-PCDD/F-TEQ)
               
               
                  Zbroj dioksina i dioksinima sličnih PCB-a (WHO-PCDD/F-PCB-TEQ)
               
            
                  „5.11.
               
               
                  Riblja jetra i njezini proizvodi s iznimkom ulja drugih morskih organizama iz točke 5.10
               
               
                  —
               
               
                  25,0 pg/g mokre mase (32) (3)
                  
               
            
   2.   Bilješka 34. Priloga Uredbi (EZ) br. 1881/2006 zamjenjuje se sljedećim:
   
      
                  „(34)
               
               
                  Hrana navedena u ovoj kategoriji kako je definirana u kategorijama (a), (b), (c), (e) i (f) s popisa u članku 1. Uredbe (EZ) br. 104/2000, osim riblje jetre iz točke 5.11.”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2008.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. lipnja 2008.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 37, 13.2.1993., str. 1. Uredba kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   
      (2)  SL L 364, 20.12.2006., str. 5. Uredba kako je izmijenjena Uredbom (EZ) br. 1126/2007 (SL L 255, 29.9.2007., str. 14.).
   
      (3)  U slučaju konzervirane riblje jetre, najveća dopuštena količina se primjenjuje na cijeli jestivi sadržaj konzerve.”